اسلام آباد : چیئرمین پی ٹی آئی عمران خان نا برخلاف تھانہ رمنا ٹی اسہ پین مقدمہ اس درج کننگا۔ مقدمہ ءِ عسکری ادارہ غاتا برخلاف ہیت کننگ آ درج کننگا۔ چیئرمین پی ٹی آئی نا برخلاف ایف آئی آر 6 اپریل ءِ درج کننگا ہراٹی پاننگانے کہ عمران خان تینا تران اٹ فوجی افسر آتا برخلاف پوچ ءُ ہیت کرے‘ او فوجی افسر و اوفتا خاہوت آتا زند ءِ خطرہ ٹی شاغا۔ مسکوہی وزیراعظم نا برخلاف ایف آئی آر مجسٹریٹ منظور احمد نا مدعیت اٹ درج کننگانے۔
(آن لائن)
